Маргарете Нойман
Есенна песен

Превод от немски: Блага Димитрова, —

chitanka.info

Вятър скърца в голи клони,

мойто лято отшумя.

Под прозореца ми — никой.

Гледай, колко съм сама!

Припка покрай мен детето.

Погали го по чело,

друга песничка попей му,

както лятос е било!

С мен не трябва да заплачеш.

С поглед питащ раснеш ти:

слънце ярко пак ще грейне,

ново лято ще цъфти.

Съчки в огъня да хвърлим.

Ябълки ми изпечи!

Преглътни сълзите първо —

ябълка със сол горчи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.